Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
21 ม.ค. 2559

SET เปิด Gap สูงขึ้น แต่ยังไม่ผ่านแนวต้าน 1,270 จุด…เน้น Selective ต่อไป
ดัชนี SET อยู่ที่ 1,247.81 จุด -1.17 จุด -0.09% ปริมาณซื้อขาย 19,887  ลบ.
แนวรับ :  1,244 / 1,235  แนวต้าน : 1,265 / 1,270
 
สรุปทิศทางและแนวโน้มตลาด
SET พยายามปรับตัวขึ้นมาแต่ยืนไม่อยู่: SET พยายามปรับตัวขึ้นมาในช่วงเช้า นำโดยหุ้น large cap แต่ด้วยราคาน้ำมันที่ยังปรับตัวลงต่อ และค่าเงิน HKD ที่ผันผวน รวมถึงอัตราดอกเบี้ยระหว่างธนาคารของฮ่องกงที่ยังขึ้นต่อเนื่องแสดงให้เห็นว่ายังมีความเสี่ยงต่อความผันผวนอยู่ ส่งผลให้มีแรงขายทำกำไรระยะสั้นกดดันตลาดให้ย่อตัวลงมาในแดนลบ
ยังคงแนะนำ “Selective Buy” หุ้นตามธีม และปัจจัยรองรับแข็งแกร่ง เนื่องจาก valuation ในปัจจุบัน ความเสี่ยงค่อนข้างจำกัด เช่น
1)  กลุ่มธนาคารที่ Valuation ต่ำ, งบดี, มีโอกาสได้ที่นักวิเคราะห์จะปรับประมาณการขึ้น เช่น KTB KBANK TMB
2)  กลุ่มหุ้นปันผลสูงอย่าง INTUCH ADVANC SIRI DIF 
 
หุ้นที่น่าสนใจทางเทคนิค
FORTH “ซื้อ” ราคาหุ้นมีจังหวะฟื้นตัวขึ้นด้วยรูปแบบ Double Bottom พร้อมปริมาณการซื้อขายเริ่มสูงขึ้นชัดเจน สอดคล้องกับเครื่องมือ ADX เริ่มชี้หักลงเป็นสัญญาณการเริ่มฟื้นตัว มีแนวต้านแรกที่ 7.35 บาท และเป้าหมายถัดไปที่ 7.60 บาท
DELTA “ซื้อ” ราคาหุ้นแกว่งตัวออกฐานขึ้นกลับมายืนเหนือเส้นค่าเฉลี่ย 1 เดือนได้กำลังฟอร์มตัวรูปแบบสามเหลี่ยมด้านเท่า สอดคล้องกับเครื่องมือ MACD ชี้ขึ้นมีแนวโน้มเป็นบวก เป็นจังหวะซื้อเก็งกำไร มีแนวต้านแรกกรอบสามเหลี่ยมที่ 79.00 บาท หากสามารถผ่านไปได้ผ่านได้จะมีแนวต้านถัดไปที่ 82.00 บาท
SF “ซื้อ” ราคาหุ้นเริ่มมีจังหวะฟื้นตัวขึ้นยืนเหนือเส้นค่าเฉลี่ย 3 เดือนได้อีกครั้งสอดคล้องกับเครื่องมือ MACD ตัด Signal ขึ้นวันแรก เป็นจังหวะเก็งกำไร มีแนวต้านแรกที่แนว Downtrend Line บริเวณ 6.15 บาท ผ่านได้จะมีแนวต้านถัดไปที่ 6.40 บาท